Kovačnice (majdani) u selu Očevlje
<s>Kovačnice (majdani) u selu Očevlje, su tri aktivne kovačnice porodica Jozeljić, Gogić i Vijačkić, opština Vareš, Bosna i Hercegovina.</s><s>Komisija za očuvanje nacionalnih spomenika, na sjednici održanoj od 06. do 11. januara 2011. godine, donijela je odluku da se kovačnice proglase za nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Zeynep Ahunbay, Marti Cheery, Amra Hadžimuhamedović, Dubravko Lovrenović (predsjedavajući) i Ljiljana Ševo.</s><s>Selo Očevlje nalazi se u podnožju planine Zvijezda (planina), 18 km sjeveroistočno od Vareša, odnosno 14 km od Krivaje u pravcu Olova.</s><s>Selo se prostire na obje strane rječice Očevice, lijeve pritoke rijeke Krivaje.</s><s>Prosječna nadmorska visina sela iznosi oko 850 m.</s>

<s>Prvi put spominje se 1485. godine, o čemu svjedoči i tabla postavljena na ulazu u ovo selo.</s><s>Nakon što je Austro-Ugarska monarhija uspostavila svoju vlast u Bosni i Hercegovini, majdani se zatvaraju a u Varešu se 1891. godine pravi prva željezara.</s><s>Jedini majdani koji su nastavili raditi bili su oni u Oćeviji.</s>

<s>Osnovna vrijednost ovih kovačnica (majdana) ogleda se u autentičnosti, i to oblika glavnog i sporednih objekata, proizvodnog pogona i mašina, proizvodnje i proizvoda, organizaciji rada i arhaičnosti terminologije.</s><s>Kovačnice rade zahvaljujući vodenoj snazi rijeke Očevice koja pokreće majdanski čekić i ćumura – drvenog uglja pomoću čije toplote se predmeti zagrijavaju i oblikuju.</s><s>Danas se najčešće proizvode kompleti sačeva, poljoprivredne alatke, alati potrebni za izvlačenje stabala iz šuma i potkove.</s><s>Značajna je činjenica da majdandžije kao vrsne zanatlije mogu proizvesti brojne različite sitne predmete u odnosu na zahtjev kupca.</s>

<s>Opis 
Osnovni elementi majdana su: brana, vodojaža, visoki rezervoar (lađa), sistem žljebova (badnjevi), rotacione osovine sa kolima, te sama radionica majdana sa pojedinim radnim mjestima potrebnim za različite faze proizvodnje.</s>

<s>Branom se voda od regularnog korita rijeke Očevice skreće u blagi pad vodojaže.</s><s>Napravljena je tako da u vodojažu pritiče uvijek ista količina vode neovisno o snazi toka Očevice.</s>

<s>Vodojaža je do tridesetih godina XX vijeka pravljena od drveta.</s><s>Nakog tog perioda, zbog truljenja drveta i česte potrebe za zamjenom i opravkom dotrajalih dijelova ovog sistema, izvršena je zamjena savremenim materijalima - uglavnom betonom.</s>

<s>Literatura</s>

<s>Reference</s>

<s>Vanjski linkovi 
 Turistička zajednica ZDK</s>

<s>Zvanični sajt komisije za očuvanje nacionalnih spomenika Bosne i Hercegovine
Nacionalni spomenici u Varešu</s>

